## Odluka o osnivanju Radne skupine za izradu prijedloga Nacionalnog akcijskog plana provedbe rezolucija Vijeća sigurnosti Ujedinjenih naroda: 1325 (2000) o položaju žena, miru i sigurnosti, 1820 (2008) o uklanjanju spolno utemeljenog nasilja u oružanim sukobima, 1888 (2009) o borbi protiv seksualnog nasilja nad ženama i djecom u oružanim sukobima i 1889 (2009) o ulozi žena i njihovim potrebama u izgradnji mira nakon oružanih sukoba

### NN 96/2010 (6.8.2010.), Odluka o osnivanju Radne skupine za izradu prijedloga Nacionalnog akcijskog plana provedbe rezolucija Vijeća sigurnosti Ujedinjenih naroda: 1325 (2000) o položaju žena, miru i sigurnosti, 1820 (2008) o uklanjanju spolno utemeljenog nasilja u oružanim sukobima, 1888 (2009) o borbi protiv seksualnog nasilja nad ženama i djecom u oružanim sukobima i 1889 (2009) o ulozi žena i njihovim potrebama u izgradnji mira nakon oružanih sukoba

VLADA REPUBLIKE HRVATSKE

2693

Na temelju članka 23. stavaka 1. i 3. i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2000, 199/2003, 30/2004 i 77/2009), Vlada Republike Hrvatske je na sjednici održanoj 4. kolovoza 2010. godine donijela

ODLUKU

O OSNIVANJU RADNE SKUPINE ZA IZRADU PRIJEDLOGA NACIONALNOG AKCIJSKOG PLANA PROVEDBE REZOLUCIJA VIJEĆA SIGURNOSTI UJEDINJENIH NARODA: 1325 (2000) O POLOŽAJU ŽENA, MIRU I SIGURNOSTI, 1820 (2008) O UKLANJANJU SPOLNO UTEMELJENOG NASILJA U ORUŽANIM SUKOBIMA, 1888 (2009) O BORBI PROTIV SEKSUALNOG NASILJA NAD ŽENAMA I DJECOM U ORUŽANIM SUKOBIMA I 1889 (2009) O ULOZI ŽENA I NJIHOVIM POTREBAMA U IZGRADNJI MIRA NAKON ORUŽANIH SUKOBA

I.

Osniva se Radna skupina za izradu prijedloga Nacionalnog akcijskog plana provedbe rezolucija Vijeća sigurnosti Ujedinjenih naroda: 1325 (2000) o položaju žena, miru i sigurnosti, 1820 (2008) o uklanjanju spolno utemeljenog nasilja u oružanim sukobima, 1888 (2009) o borbi protiv seksualnog nasilja nad ženama i djecom u oružanim sukobima i 1889 (2009) o ulozi žena i njihovim potrebama u izgradnji mira nakon oružanih sukoba (u daljnjem tekstu: Radna skupina).

II.

Članovi/ice Radne skupine su:

– dr. sc. Mario Nobilo, ravnatelj Uprave za multilateralne poslove Ministarstva vanjskih poslova i europskih integracija, čelnik

– predstavnik/ica Predsjednika Republike Hrvatske, član/ica

– predstavnik/ica Ministarstva vanjskih poslova i europskih integracija, član/ica

– predstavnik/ica Ministarstva obrane, član/ica

– predstavnik/ica Ministarstva obitelji, branitelja i međugeneracijske solidarnosti, član/ica

– predstavnik/ica Ureda za ravnopravnost spolova Vlade Repub-
like Hrvatske, član/ica

– predstavnik/ica Centra za ženske studije, član/ica.

Nadležna državna tijela i pravne osobe iz stavka 1. ove točke će, u roku od osam dana od dana stupanja na snagu ove Odluke, pisano izvijestiti Ministarstvo vanjskih poslova i europskih integracija o svom ovlaštenom predstavniku/ici.

Čelnik Radne skupine može po potrebi u rad Radne skupine uključiti predstavnike/ice drugih državnih tijela i pravnih osoba.

III.

Zadaća Radne skupine je izrada prijedloga Nacionalnog akcijskog plana provedbe Rezolucija Vijeća sigurnosti Ujedinjenih naroda: 1325 (2000) o položaju žena, miru i sigurnosti, 1820 (2008) o uklanjanju spolno utemeljenog nasilja u oružanim sukobima, 1888 (2009) o borbi protiv seksualnog nasilja nad ženama i djecom u oružanim sukobima i 1889 (2009) o ulozi žena i njihovim potrebama u izgradnji mira nakon oružanih sukoba, a rok za njegovu izradu je 1. listopada 2010. godine.

IV.

Stručne i administrativne poslove za Radnu skupinu obavljat će Ministarstvo vanjskih poslova i europskih integracija.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 004-01/10-01/05
Urbroj: 5030109-10-1
Zagreb, 4. kolovoza 2010.

Predsjednica
Jadranka Kosor, dipl. iur., v. r.

Odluka, NN 96/2010-2693